<classify> SWAGGAZ RIPOTA MUZIKI umekuwa mgumu kiasi kwambamsanii asipokuwa na ubunifu hauna shabiki atakayeshughulika naye, ndiyo maanahivi karibuni tumesikia ngoma kali zenye tungo zilizojaa ubunifu ndani yake. Mfano ni ngoma mpya ya ROSTAM,umoja unaoundwa na wasanii Roma Mkatoliki na Stamina inayoitwa Kijiwe Nongwaambayo humo ndani mastaa kibao wamechanwa kwa mafumbo yaliyotengenezwa kiufundina kufanya wimbo huo uwe miongoni mwa nyimbo pendwa kipindi hiki. Ukisikiliza kwa makini naukafumbua mafumbo hayo utabaini mastaa kama Diamond Platnumz, Shilole, WemaSepetu, Hamisa, Irene Uwoya, Dogo Janja, Pierre Liquid, marehemu Ruge Mutahaba,Dudu Baya, Nabii Tito, Dk Shika, Amber Rutty na wengi wengine kutoka tasnia yasiasa wamechanwa. Miongoni mwa wangamuzi wa mafumbohayo ni staa wa muziki na mjasiliamali, Zuwena Mohamed Shilole ambayeamebaini kuwa ROSTAM wamemchana yeye na mumewe Uchebe Ashraf ambaye ni fundimagari. Katika wimbo wa ROSTAM, kuna mistari Stamina anasema: Vipidada yetu wa Igunga, simwoni tena udangani. Roma anajibu kwamba: Mbonaameshapata mchumba siyo vibenteni vya zamani, yule fundi gereji chawa si kamtekabibie na wamefungua mgahawa yaani wote mama ntilie.. Sasa inajulikana kwamba staaaliyetokea Igunga mkoani Tabora ni Shilole ambaye ameolewa fundi magari Uchebena sasa wanamiliki mgahawa wa Shishi Food kwahiyo mistari hiyo inamgusa moja kwa moja. Shilole ambaye hivi karibuniamesikika katika wimbo wa Baddest 47 unaoitwa Nikagongee Remix, hakukaa kimya,akaingia studio kurekodi wimbo Sitaki Mazoea wa kuwaponda Rostam. Katika ngoma hiyo ametumia lughakali za kashfa na akaiweka katika ukurasa wake wa Instagram ikiwa pamoja navideo inayowaonyesha Roma na Stamina wakila ukoko katika mgahawa wake. Shilole, akaongeza kuwa ataendeleakuwakomesha Rostam zaidia baada ya kuwaondoa kwenye nafasi ya kwanza ya videozinazotazamwa zaidi YouTube kupitia wimbo Nikagongee Remix. Akizungumza n Swaggaz jana,Stamina alisema: Shilole ni dada yetu yaani ni dada yetu kipenzi kabisa nasisi ni watani, huwa tunataniana na tulijua tu lazima utumaindi natunaheshimiana na mumewe Uchebe, hatuna ugomvi tunaheshimu sana ile familia. Katika kuonyesha kuwa videoaliyoitoa Shilole ikiwaonyesha ROSTAM wakila ukoko ni fursa, wasanii haowakaanzisha shindano la mashabiki kujirekodi video wakila ukoko hukuwakisikiliza wimbo Kijiwe Nongwa, jambo lililoongeza zaidi ukubwa wa wimbo huo.  <topic>: BURUDANI 